বালিগঞ্জ-কাণ্ডে নতুন তথ্য। সানি পার্কের লনে আহত হওয়ার পর রক্তাক্ত অবস্থায় আবাসনের পার্কিং লট পর্যন্ত প্রায় কুড়ি মিটার হেঁটে গিয়েছিল আবেশ দাশগুপ্ত। বার্থ ডে পার্টিতে থাকা দুই ছাত্রী এবং এক ছাত্র পুলিসের কাছে এই দাবি করেছে। পার্কিং লটে পৌছে আবেশ মুখ থুবড়ে পড়ে যায় বলে জানিয়েছে তারা।
 ওয়েব ডেস্ক: বালিগঞ্জ-কাণ্ডে নতুন তথ্য। সানি পার্কের লনে আহত হওয়ার পর রক্তাক্ত অবস্থায় আবাসনের পার্কিং লট পর্যন্ত প্রায় কুড়ি মিটার হেঁটে গিয়েছিল আবেশ দাশগুপ্ত। বার্থ ডে পার্টিতে থাকা দুই ছাত্রী এবং এক ছাত্র পুলিসের কাছে এই দাবি করেছে। পার্কিং লটে পৌছে আবেশ মুখ থুবড়ে পড়ে যায় বলে জানিয়েছে তারা। আবেশের মৃত্যু খুন না নিছক দুর্ঘটনা তা নিয়ে ময়না তদন্তকারী চিকিত্‍সকরা এখনও ধন্দে রয়েছেন। ময়না তদন্তের প্রাথমিক পর্যায়ে মৃত্যুর কারণ নিয়ে নিশ্চিত হতে পারেননি অটোপসি সার্জেনরা। মৃত্যুর কারণ সম্পর্কে নিশ্চিত হতে গতকাল রাতে সানি পার্কের আবাসন থেকে নমুনা সংগ্রহ করেন তাঁরা। চিকিত্‍সকদের সঙ্গে ছিলেন পুলিসের হোমিসাইড শাখার অফিসাররাও।